
ANUNȚ

privind organizarea concursului de ocupare a posturilor didactice auxiliare și administrative vacante și/sau temporar vacante
În temeiul prevederilor H.G. nr.1336/28.10.2022 și O.U.G. nr. 156/2024 art. VII alin. (2) si alin. (3) lit. a) și b), Universitatea de Științele Vieții “Regele Mihai I” din Timișoara organizează concurs pentru ocuparea posturilor dupa cum urmează:
1 post – INGINER ZOOTEHNIST - S Debutant
	INFORMAȚII PRIVIND POSTUL VACANT SCOS LA CONCURS

	Denumirea postului
	INGINER ZOOTEHNIST

	COR
	213226

	Nivelul postului
	De execuție

	Grad/treaptă profesional/ă
	Debutant

	Nivel studii
	Superioare

	Amplasare în organigramă
	Facultatea de Bioingineria Resurselor Animaliere, Departamentul I - Ingineria producțiilor animaliere

	Durata angajării
	Perioada nedeterminată

	Norma de lucru (ore/zi)
	Normă întreagă 8 ore/zi, 40 de ore/săptămână, în condiții normale de lucru, program de lucru 8:00-16:00

	Perioada de probă
	90 de zile calendaristice, conform Legii 53/2003 – Codul Muncii, consolidată

	Concediul de odihnă
	Concediul de odihnă și durata acestuia se acordă anual în conformitate cu prevederile Legii 53/2003 – Codul Muncii, consolidată, a legilor speciale și a reglementărilor, în funcție de vechimea fiecărui angajat

	Salarizarea
	Salariul de bază se stabilește în conformitate cu reglementările legale în vigoare 

	DESFĂȘURAREA CONCURSULUI

	Desfășurarea concursului va avea loc la sediul USVT, clădirea Rectorat, Calea Aradului, nr.119, Timișoara, jud.Timiș, conform calendarului de desfășurare al concursului.

	Concursul constă în 3 etape succesive, după cum urmează:  

	- selecția dosarelor de înscriere la concurs 
- proba scrisă 
- interviul

	Fiecare probă este eliminatorie, punctajul minim ce trebuie obținut la fiecare probă este de 50  puncte, punctajul maxim - 100 de puncte și calificativele ADMIS sau RESPINS.
Punctajul final se calculează ca medie aritmetică a punctajelor obținute la proba scrisă, proba practică și interviu, doar în cazul în care candidatul a obținut minimum 50 de puncte și calificativul ADMIS la toate probele de concurs.


	Comunicarea rezultatelor fiecărei probe, precum și a rezultatelor finale se face prin afișare la sediu și pe pagina web a universității www.usvt.ro

	Îndeplinirea condițiilor de participare este obligatorie pentru înscrierea la concurs.

	CONDIȚII DE PARTICIPARE LA CONCURS

	Condiții generale:
· are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
· cunoaşte limba română, scris şi vorbit;
· are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare; 
· are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
· îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
· nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
· nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
· nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

	[bookmark: _Hlk213851761]Condiţii specifice:
· Studii: Studii superioare absolvite cu diplomă de licență în domeniul Zootehnie
· Vechime în muncă: minimum 5 ani
· Vechime în domeniul/specialitatea postului: - 
· Cunoștințe de operare pe calculator (necesitate şi nivel): Cunoștințe de operare PC la nivel de mediu, pentru utilizarea programelor Microsoft Office (Word, Excel, PowerPoint), a poștei electronice și a aplicațiilor informatice necesare activităților didactice, de laborator și de cercetare.
· Limbi străine (necesitate și nivel de cunoaștere): Cunoașterea unei limbi străine de circulație internațională, preferabil limba engleză, la nivel mediu, constituie un avantaj.
· 1.7. Abilități, calități și aptitudini necesare: 
- Cunoștințe de bază în domeniul zootehniei și aprofundarea acestora;
- Capacitate de învățare, adaptare și aplicare a cunoștințelor în activitățile specifice postului;
- Capacitate de organizare și desfășurare a activităților sub îndrumarea coordonatorilor disciplinelor deservite;
- Seriozitate, responsabilitate, corectitudine și punctualitate;
- Atenție la detalii, spirit de observație și capacitate de lucru în echipă;
- Capacitatea de respectare a normelor de securitate și sănătate în muncă, igienă, biosecuritate și bunăstare animală;
- Disponibilitate pentru desfășurarea activităților practice în laboratoare, spații didactice, stupină și unități de acvacultură, după caz;
- Capacitatea de întocmire, completare și actualizare a evidențelor și documentelor specifice activității;
- Disponibilitate pentru formare și perfecționare profesională continuă, în vederea dezvoltării competențelor necesare ocupării postului.

	Atribuțiile postului:
· prepararea de material didactic pentru lucrări practice aferente disciplinelor Apicultură și Acvacultură;
· supravegherea şi îndrumarea unor studenţi în activitatea de practică pentru executarea unor lucrări specifice sectoarelor Acvacultură și Apicultură;
· gestionarea şi întreţinerea bunurilor materiale din inventarul disciplinelor Apicultură și Acvacultură și a centrelor de practică aferente;
· participă la lucrările practice cu studenţii atunci când se impune imobilizarea animalelor şi efectuarea unor manopere care preced intervenţia cadrelor didactice (igienizarea spaţiului şi animalului, pregătirea locului de intervenţie, etc) în laboratorul de apicultură și acvacultură dar și în stupina FBIRA și platforma de Acvacultură; 
· răspunde de igienizarea tuturor spaţiilor aferente disciplinelor de Acvacultură și Apicultură, din facultate, Stupină și Stațiunea didactică;
· pregătirea standurilor de apicultură, acvacultură în cadrul unor expoziții;
· efectuează lucrări de întreținere și transport în pastoral a familiilor de albine în cadrul stupinei BIRA;
· efectuează recoltarea produselor apicole aferente stupinei BIRA,
· asigură întreținerea unității de apiterapie a BIRA;
· efectuează analiza fizico-chimică a apei și supraveghează sistemul de monitorizare și control al parametrilor fizico-chimici ai apei din cadrul laboratorului de cercetare în acvacultură;
· efectuează analiza fizico-chimică produselor apicole din cadrul laboratorului de cercetare;
· realizează culegerea, înregistrarea, prelucrarea unor date pentru activitatea de cercetare aferente 
· disciplinelor apicultură și acvacultură;
· participă la acțiuni ce vizează reproducerea unor specii de pești; creșterea și întreținerea materialului biologic în cadrul experimentelor;
· efectuează unele activități care vizează secretariatul departamentului Ingineria producțiilor animaliere.

	DOSARUL DE CONCURS

	Dosarul de concurs poate fi depus, conform calendarului de concurs, astfel:
· la sediul U.S.V.T., la Compartimentul Personal, Timişoara, Calea Aradului, nr.119, et.2;
· prin Poșta Română sau serviciul de curierat rapid la adresa USVT, Timişoara, Calea Aradului, nr.119, et.2, în atenția Compartimentului Personal;
· prin poșta electronică, la adresa de e-mail compartimentulpersonal@usvt.ro.
În situația în care candidații transmit dosarele de concurs prin Poșta Română, serviciul de curierat rapid sau poșta electronică, candidații primesc codul unic de identificare la o adresă de e-mail comunicată de către aceștia și au obligația de a se prezenta la secretarul comisiei de concurs cu documentele prevăzute în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise, sub sancțiunea neemiterii actului administrativ de angajare.
Transmiterea documentelor prin poșta electronică se realizează în format .pdf cu volum maxim de 1 MB, documentele fiind acceptate doar în formă lizibilă.
Prin raportare la nevoile individuale, candidatul cu dizabilități poate înainta comisiei de concurs, conform calendarului de concurs, propunerea sa privind instrumentele necesare pentru asigurarea accesibilității probelor de concurs.
Nerespectarea prevederilor de mai sus, după caz, conduce la respingerea candidatului.
Prin raportare la nevoile individuale, candidatul cu dizabilități poate înainta comisiei de concurs, conform calendarului de concurs, propunerea sa privind instrumentele necesare pentru asigurarea accesibilității probelor de concurs.

	Dosarul de concurs va conţine următoarele documente:
a) formular de înscriere la concurs, conform modelului;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului, conform model;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului; (adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii);
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare;
i) curriculum vitae, model comun european;
j) certificat medical eliberat de către medic specialist de medicina muncii în baza avizului medical emis de către medicul specialist psihiatru și a adeverinței medicale eliberate de către medicul de familie conform Ordinului nr.4060/1502/2024.
Toate documentele enumerate mai sus sunt obligatorii pentru înscrierea la concurs. Lipsa unui sau mai multor documente duce la respingerea dosarului de concurs.
Cazierul judiciar, certificatul de integritate comportamentală, certificatele si adeverința medicală se vor solicita la eliberare, cu mențiunea pentru "înscriere la concurs".

	BIBLIOGRAFIA

	1. Bura M., Grozea A. – Îndrumător de lucrări practice la Acvacultură, Lito USAMVB, Timişoara, 1997. 
2. Grozea A. – Ciprinicultură, Ed. Mirton, Timişoara, 2008.
3. Pătruică Silvia. Apicultură și Sericicultură, curs universitar, Editura Eurobit, Timișoara. 2013.
4. Pătruică Silvia. Creșterea mătcilor- ghid practic pentru studenți, Editura Eurobit, Timișoara. 2016.

	TEMATICA

	1. Studiul morfologiei externe a peștilor. 
2. Organizarea internă a peştilor. 
3. Determinarea sexului şi a vârstei la peşti. 
4. Individualizarea peştilor.  
5. Biometria peştilor.
6. Morfofiziologia albinei. 
7.Tehnica cercetării cuibului familiei de albine.
8. Lucrări tehnologice efectuate în stupină pe parcursul unui an. 
9. Tehnica creşterii mătcilor şi a trântorilor.
10. Produsele apicole.


	CALENDARUL DE DESFĂȘURARE AL CONCURSULUI


	Nr.
	Etapa
	Sala
	Data

	1.
	Depunerea dosarelor de concurs

	Compartiment Personal 
	04.11.2026-17.11.2026, ora 09:00-13:00

	
2.

	Selecţia dosarelor de concurs
	FBIRA 504
	18.11.2026, ora 09:00

	
	Afișarea rezultatelor privind selecţia dosarelor
	Avizierul și site-ul universității
	18.11.2026, ora 14:00

	
	Depunerea contestațiilor privind  selecţia dosarelor
	Compartiment Personal
	18.11.2026-19.11.2026, ora 14:00

	
	Soluționarea contestațiilor şi afișarea rezultatelor după contestații
	Avizierul și site-ul universității
	19.11.2026, ora 15:00 

	3.
	Proba scrisă
	FBIRA 504
	25.11.2026, ora 09:00

	
	Afișarea rezultatelor probei scrise
	Avizierul și site-ul universității
	25.11.2026, ora 14:00

	
	Depunerea contestațiilor privind proba scrisă  
	Compartiment Personal
	25.11.2026-26.11.2026,      ora 14:00

	
	Soluționarea contestațiilor şi afișarea rezultatelor după contestații
	Avizierul și site-ul universității
	26.11.2026, ora 15:00

	4.
	Proba interviu
	FBIRA 504
	27.11.2026, ora 09:00

	
	Afișarea rezultatelor interviului
	Avizierul și site-ul universității
	27.11.2026, ora 14:00

	
	Depunerea contestațiilor privind interviul
	Compartiment Personal
	27.11.2026-02.12.2026, ora 14:00

	
	Soluționarea contestațiilor şi afișarea rezultatelor după contestații
	Avizierul și site-ul universității
	02.12.2026, ora 15:00

	5.
	Afișarea rezultatelor finale 
	Avizierul și site-ul universității
	02.12.2026, ora 15:30


Informațiile privind concursul  se obţin la Compartimentul Personal, telefon +0256277156, e-mail: compartimentpersonal@usvt.ro sau pe site-ul universității www.usvt.ro.

